paragraph_text: Radon je jednoatomni plin bez boje i mirisa, oko 8 puta gušći od zraka pri sobnoj temperaturi. Radioaktivan je, jako radiotoksičan i kancerogen ako se udiše. Ukapljuje se pri temperaturi -61,85&nbsp;°C te počinje pokazivati radioluminiscenciju, a u čvrsto stanje plošno centrirane kubične rešetke prelazi pri -71,15&nbsp;°C. U čvrstom stanju svijetli intenzivno žutom bojom koja pri temperaturama nižim od −180,1&nbsp;°C postupno prelazi u narančastocrvenu.